《爇心香 继重阳韵》
金朝·马钰

仙侣王风。来化扶风。启虔诚、特显家风。出这主梦，跨鹤乘风。

要马风风，风取信，便随风。

见景投风。藉甚儒风。脱家缘、故做心风。不迷假相，直认真风。

更捉风飙，乘风马，驾云风。

作者简介：凤翔扶风人，徙居登州宁海，字元宝，号丹阳子。初名从义，字宜甫。海陵王贞元间进士。世宗大定中遇重阳子王哲，从其学道术，与妻孙不二同时出家。后游莱阳，入游仙宫。相传妻孙氏与钰先后仙去。赐号丹阳顺化真人、抱一无为真人、抱一无为普化真君等。